EkBass/fiwiki-20250220-pages-articles huggingface dataset:
Lisää persettä rättipäille

__NOTOC__ Lisää persettä rättipäille on punk rock -yhtye Kylähullujen toinen EP-levy, joka on julkaistu vuonna 2007 levymerkillä Kråklund Records. Albumi nousi Suomen virallisen singlelistan sijalle 6. == Kappaleet == # # # # # ==Kokoonpano== * Alexi Laiho – kitara, laulu * Vesku Jokinen – laulu * Tonmi Lillman – rummut === Vierailevat muusikot === * Tuomas Holopainen – kosketinsoitin * Tapio Wilska – laulu kappaleessa "Käkimassaa" === Tuotanto === * Jukka Varmo – äänittäjä, miksaaja == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Vuoden 2007 EP:t Luokka:Kylähullujen albumit
Peräaukko sivistyksessä

__NOTOC__ Peräaukko sivistyksessä on punk rock -yhtye Kylähullujen toinen studioalbumi, joka on julkaistu vuonna 2007. == Kappaleet == # # # # # # # # # # # # == Kokoonpano == * Alexi Laiho – kitara, laulu * Vesku Jokinen – laulu * Tonmi Lillman – rummut === Vierailevat muusikot === * Tuomas Holopainen – kosketinsoitin * Tapio Wilska – taustalaulu * Tsernobyl Gööls – naislaulu == Arvostelut == * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Kylähullujen albumit Luokka:Vuoden 2007 albumit
Livignon Alpit

Livignon Alpit on Itäisiin Alppeihin kuuluva vuoristoalue itäisessä Sveitsissä ja Pohjois-Italiassa. Livignon Alppien korkein huippu on Cima de' Piazzi (3 439 m; koordinaatit ). == Huippuja == * Cima de' Piazzi (3 439 m) * Cima Viola (3 384 m) * Piz Paradisin (3 305 m) * Pizzo di Dosde (3 280 m) * Scima da Saoseo (3 277 m) * Piz Languard (3 266 m) * Piz Murtaröl (3 177 m) * Piz Quattervals (3 157 m) * Piz Muragl (3 157 m) * Cime Redasco (3 139 m) * Piz Sena (3 078 m) * Piz Chaschauna (3 072 m) * Piz Lavirun (3 052 m) * Monte Foscagno (3 051 m) * Piz dal Teo (3 050 m) * Pizzo del Ferro (Val Fraele) (3 050 m) * Piz Umbrail (3 034 m) * Monte Braulio (2 980 m) * Piz Mezzaun (2 963 m) * Piz Lagalb (2 959 m) * Monte Massuccio (2 816 m) * Munt la Schera (2 589 m) * Muottas Muragl (2 454 m) Luokka:Alppien vuoristot Luokka:Sveitsin vuoristot
Julija Blahynja

Julija Olehivna Blahynja (, s. 21. helmikuuta 1990) on ukrainalainen naispainija ja Euroopan mestari. Blahynja voitti 51 kg:n sarjassa MM-pronssia Tokiosta 2008. EM-kilpailuista hän on voittanut kultaa Dortmundista 2011, hopeaa Tbilisistä 2013 ja kolme pronssia. Nykyisessä 53 kg:n sarjassaan hän saavutti hopeaa Euroopan kisoista 2019. == Lähteet == * Profiili foldeak.com:in painitietokannassa Luokka:Ukrainalaiset naispainijat Luokka:Vuonna 1990 syntyneet Luokka:Elävät henkilöt
Cambridge United FC

Cambridge United FC on englantilainen jalkapalloseura Cambridgen kaupungista. Sen miesten edustusjoukkue pelaa Ykkösliigassa, joka on Englannin kolmanneksi korkein sarjataso. Seura perustettiin vuonna 1912 nimellä Abbey United ja sen kotikenttä on Abbey Stadium, jolle mahtuu 9 617 katsojaa. == Historia == thumb|right|200px|Cambridge Unitedin tulokset vuodesta 1970 lähtien. Sija 1 kuvaa nykyisen mestaruussarjan voittoa, sija 92 nykyisen kakkosliigan viimeistä tilaa. Cambridge United perustettiin nimellä Abbey United vuonna 1912. Kaupunkiin oli perustettu seura nimellä Cambridge United jo vuonna 1909, mutta kyseinen seura hajosi ensimmäisen maailmansodan aikana eikä palannut enää kentille. Nykyisestä Cambridge Unitedista tuli ammattilaisseura vuonna 1949 ja vaihtoi nimensä nykyiseksi vuonna 1951. United otettiin mukaan The Football Leaguehen vuonna 1970. Cambridge hätkähdytti englantilaista jalkapalloväkeä pääsemällä FA Cupissa kahdeksan parhaan joukkoon kaudella 1989-1990\. Seura pelasi tuolloin nelosdivisioonassa eikä yksikään joukkue tuolta sarjatasolta ole päässyt kilpailussa yhtä pitkälle. Cambridge nousi saman kauden päätteeksi kolmosdivisioonaan. United pääsi FA Cupissa seuraavana vuonna jälleen yhtä pitkälle eli puolivälieriin, kunnes hävisi Arsenalille 2–1. Kauden raskaasta ohjelmasta huolimatta joukkue onnistui myös sarjassa ja kykeni toiseen peräkkäiseen nousuun varmistettuaan 3. divisioonan voiton viimeisellä sarjakierroksella toukokuussa 1991. Cambridgella oli kaudella 1991-1992 mahdollisuus nousta 4. divisioonasta ykkösdivisioonaan nousten joka kaudella. Seura johtikin sarjaa monta viikkoa vuoden 1991 lopussa, mutta hävisi nousukarsinnoissa Leicester Citylle. Vuonna 1992 Cambridgen maalintekijät Dion Dublin ja Steve Claridge lähtivät seurasta. Claridge vaihtoi Luton Towniin ja Dublin siirtyi miljoonalla eurolla Manchester Unitediin. Cambridge jatkoi The Football Leaguessa, kunnes se putosi kaudeksi 2004-2005 konferenssiin ensimmäistä kertaa 35 vuoteen. Kausina 2007-2008 ja 2008–2009 joukkue oli lähellä nousta takaisin neljänneksi korkeimmalle sarjatasolle, kun se pääsi nousukarsintoihin. United kuitenkin hävisi molempina vuosina karsinnan finaalin ja jatkoi Conference Nationalissa. Nousu kakkosliigaan toteutui viimein keväällä 2014, jolloin joukkue voitti nousufinaalissa Gatesheadin maalein 2–1. Samana vuonna Cambridge voitti myös FA Trophyn. == Lähteet == == Aiheesta muualla == Luokka:Cambridge Luokka:Englantilaiset jalkapalloseurat
Tero Salenius

Tero Salenius on suomalainen näyttelijä, juontaja ja toimittaja. Hänet tunnetaan parhaiten rooleistaan Yleisradion Radio Millennium-tv- ja radiosarjoissa, jossa Saleniuksen tunnetuin hahmo on sekopäinen "Tuottaja". Salenius on myös pääosassa monissa Radio Millennium -ohjelman musiikkivideoparodioissa, joista tunnetuin on Lauri Tähkä ja Elonkerjuu -yhtyeen Pitkät pellot -kappaleesta tehty "Ei enää pelitä". Videossa Salenius esittää laulaja Lauri Tähkää. Tero Salenius seurusteli vuodesta 2011 lähtien YleX:n juontajan Tytti Shemeikan kanssa. Salenius ja Shemeikka avioituivat kesällä 2012. Salenius juonsi vuoden 2014 aikana NRJ:llä Korppilan pursiseuraa yhdessä Renne Korppilan kanssa.http://www.nrj.fi/uutiset/viihde/2014/01/08/nrjn-aamu-ja-korppilan- pursiseura Tero Salenius näyttelee syksyllä 2017 ensi-iltansa saaneessa Rendel-elokuvassa Kurikkaa. ==Muut työt== Salenius on kirjoittanut vuonna 2010 englanninkielisen omakustanteisen kirjan How To Fail As A Filmmaker nimellä Tero M. Salenius. == Lähteet == ==Aiheesta muualla== * Salenius kertoo Radio Millennium-ohjelman kuvauksista * Tuottaja-hahmo haastattelussa Ylen sivuilla * Radio Millennium YleX-kanavan sivuilla * Saleniuksen kirja Amazon-sivustolla * Salenius Elonetissä Luokka:Suomalaiset radionäyttelijät Luokka:Suomalaiset televisionäyttelijät Luokka:Syntymävuosi puuttuu Luokka:Elävät henkilöt Luokka:Suomalaiset toimittajat Luokka:Suomalaiset juontajat
Abbey Stadium

Abbey Stadium (tunnetaan sponsorisyistä myös nimellä R Costings Abbey Stadium) on jalkapallostadion Cambridgessa Englannissa. Stadion avattiin vuonna 1931 ja sekä Cambridge United että Cambridge Regional College FC pelaavat kotiottelunsa sillä. Abbey Stadiumille mahtuu 9 617 katsojaa. == Lähteet == Luokka:Englannin jalkapallostadionit Luokka:Cambridge Luokka:Cambridgeshiren rakennukset ja rakennelmat
Ratchet (videopelihahmo)

Ratchet on päähahmo Ratchet & Clank -pelisarjassa. Hän seikkailee ympäri Breegus-järjestelmää avaruusaluksellaan Aphelionilla ystävänsä Clankin kanssa. Aseenaan hän käyttää OmniJakaria ja monia erilaisia aseita. == Esiintymiset == * Ratchet & Clank (2002) * Ratchet & Clank 2: Going Commando * Ratchet & Clank 3 * Ratchet: Gladiator * Ratchet & Clank: Going Mobile * Ratchet & Clank: Size Matters * Secret Agent Clank * Ratchet & Clank: Tools of Destruction * Ratchet & Clank: Quest for Booty * Ratchet & Clank: A Crack in Time * Ratchet & Clank: Nexus * Ratchet & Clank: All 4 One * Ratchet & Clank: Q-Force * PlayStation Move Heroes * Jak X * Ratchet & Clank (2016) * Ratchet & Clank: Rift Apart Luokka:Ratchet & Clank -pelisarjan hahmot
Ammoniumheksakloroplatinaatti

Ammoniumheksakloroplatinaatti ([NH4]2[PtCl6]) on epäorgaaninen ioniyhdiste, jossa anioni on kompleksi-ioni. Ammoniumheksakloroplatinaatilla on käyttöä platinan metallurgiassa. ==Valmistus ja käyttö== Ammoniumheksakloroplatinaattia valmistetaan liuottamalla platinametallia kuningasveteen, jolloin muodostuu heksakloroplatinahappoa, ja lisäämällä seokseen ammoniumkloridiliuosta, jolloin ammoniumheksakloroplatinaatti saostuu keltaisena sakkana.Richard J. Seymour & Julia I. O'Farrelly :"Platinum-Group Metals", teojsessa Kirk-Othmer Encyclopedia of Chemical Technology, John Wiley & Sons, New York, 2001.Hermann Renner et al.: Platinum Group Metals and Compounds, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 01.04.2011 :H2[PtCl6] + 2 NH4Cl → (NH4)2[PtCl6] + 2 HCl Saostuma kuivataan ja kuumennetaan 800 °C:n lämpötilaan jolloin se hajoaa ja muodostuu platinasieni, joka on puhtaudeltaan 98 %. Kuumennus voidaan suorittaa myös vetyilmakehässä, jolloin reaktio tapahtuu noin 350 °C:n lämpötilassa. Ammoniumheksakloroplatinaatin vesiliuoksista platina voidaan saostaa pelkistämällä se hydratsiinin avulla. ==Lähteet== Luokka:Ammoniumyhdisteet Luokka:Platinayhdisteet
Dry Creek

Dry Creek on Alaskan varhainen kivikautinen löytöpaikka, jonka uskotaan liittyvän Amerikan asutukseen ja varhaisiin metsästäjiin. Paikan työkalulöydöt ovat eräät Alaskan vanhimmista. Dry creekistä on löydetty vanhempia komponentti I:n ja nuorempia komponentti II:n kiviesineitä. Komponentti I liitetään yleensä intiaanien esi-isiin, komponentti II eskimoiden esi-isiin. == Komponentti I== Alaskan varhaiskivikautisesta Dry Creek -löytöpaikasta on löydetty 11120±85 BP ikäiseen Komponentti I:eenWest 1998, s. 343, 345–346 kuuluvia litteitä pisaramaisia, pyöreän kolmion muotoisia ja kolmiomaisia hyvin tehtyjä 2-puolisesti iskettyjä kivikärkiäWest 1998, s. 349, 346 ja kaapimia. Tämä kerrostuma "Lössi 2" on hiekkaista silttiäWest 1998, s. 343 ja se kuuluu Nenana-kompleksiin joka ajoitetaan aikaan 11000 radiohiilivuotta sitten. Nenana-kompleksia sanotaan myös Chindadn-kompleksiksiA BRIEF OVER VIEW OF THE ARCTIC'S CULTURAL SEQUENCES. Pisaramaisia kärkiä sanotaan chindadn- kärjiksi ja niitä oli samaan aikaan myös Alaskan Walker Roadista, jonka nenana-kerrostuma ajoittuu aikaan 11000–11800 radiohiilivuotta sitten. Komponentti II:n eläinlöydöt ovat dallinlampaan ja wapitin luitaWest 1998, s. 345. == Komponentti II == Alaskan Dry Creek -löytöpaikan komponentti II ajoittuu aikaan 10690±250 vuotta ja on löytöpaikan kerrostumassa "Lössi 3", jossa on hiekkaista silttiä ja lisäksi savea. Lössissä 3 on ohuita orgaanisia kerrostumia joista vanhin lienee holoseenin alusta. Komponentti II kuuluu laajempaan Akmak-Denali-kompleksiin, joka muistuttaa Siperian Djuktain kulttuuria. Siihen liittyy mm. kartiomaisia mikroteräytimiäWest 1998, s. 347 ja näiden esimuotoja, mikroteriä, kaivertimia ja kaapimiaWest 1998, s. 350. II-komponenttiin liittyy myös 2-puolisesti iskettyjä veitsiä ja kärkiä, jotka tuovat mieleen paleointiaanien Clovisin, joskaan eivät ole niin hyvin työstettyjä kuin Clovisin kulttuurin esineetWest 1998, s. 351. Komponentti II:n iäksi on arvioitu noin 10700–9300 radiohiilivuottaWest 1998, s. 346. Eläinlöydöt ovat arobiisonin ja dallinlampaan luitaWest 1998, s. 345. == Lähteet == * === Viitteet === Luokka:Alaskan historia Luokka:Arkeologiset kohteet Yhdysvalloissa Luokka:Esikolumbiaaniset kulttuurit Luokka:National Register of Historic Places
Beastly

Beastly on vuonna 2011 ilmestynyt romanttinen fantasiaelokuva, joka perustuu kirjailijan Alex Flinn samannimiseen romaaniin vuodelta 2007. Elokuva on mukaelma Kaunotar ja hirviö -kansansadusta vietynä nykypäivän New Yorkiin. Sen on ohjannut ja käsikirjoittanut Daniel Barnz. Elokuva keskittyy varakkaaseen ja ylimieliseen lukiolaispoikaan Kyle Kingsoniin. Koulun ympäristöaiheisessa juhlassa hän tyylilleen uskollisena halveksii erästä luokkatoveriaan, joka onkin oikeasti noita valepuvussa. Noita langettaa hänen päälleen loitsun, joka pilaa hänen kehonsa ja kasvonsa. Kylellä on vuosi aikaa löytää joku, joka rakastaa häntä semmoisena kuin hän on tai hän jää hirviön näköiseksi loppuelämänsä. Elokuvan oli ensiksi tarkoitus ilmestyä elokuvateattereihin 30. heinäkuuta 2010. Elokuvan julkaisupäiväksi päätettiin kuitenkin siirtää 18. maaliskuuta 2011, ettei se olisi ristiriidassa Zac Efronin tähdittämän elokuvan Charlie St. Cloud kanssa. Tammikuussa 2011 elokuvan julkaisupäivää siirrettiin jälleen ja lopulliseksi päiväksi muodostui 4. maaliskuuta 2011. == Näyttelijät == == Kritiikki == Elokuva rankattiin The Times -lehdessä sijalle 45 listalla vuoden 2010 suurimmista elokuvista (50 Biggest Movies Of 2010). Hudgens ja Pettyfer saivat kunniamaininnat rooleistaan elokuvateattereiden omistajien ShoWest-messuilla. Julkaisun jälkeen Beastly sai kielteisiä arvioita. Metacritic-verkkolehden sivuilla se on saanut 40 pistettä sadasta perustuen 26 arvosteluun. Rotten Tomatoes -sivusto puolestaan, joka seuraa laajaa valikoimaa eri kriitikkojen arvosteluja, on tilastoinut elokuvan saaman keskiarvon siten, että vain 20 prosenttia kaikkiaan 70:stä listatusta arvostelusta on pitänyt elokuvasta. Luokka:Vuoden 2011 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset fantasiaelokuvat Luokka:Fantasiadraamaelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset nuortenelokuvat
Villakarvajalka

Villakarvajalka (Calliteara pudibunda) on keskikokoinen, karvainen alkukesän yöperhonen. Monien muiden villakkaiden tapaan senkin tapaa tavallisimmin toukkana. == Koko ja ulkonäkö == Aikuisen perhosen sukupuolet ovat selvästi erinäköisiä, ja naaras on huomattavasti koirasta kookkaampi. Koiras on harmaa, ja siiven keskiosa on selvästi tummempi. Naaras on paljon vaaleampi, sen etusiipien poikkiviirut erottuvat selvemmin, eikä sen siiven keskiosa ole yhtä tumma kuin koiraalla. Etusiiven keskisarakkeessa on molemmilla sukupuolilla D-kirjaimen muotoinen täplä. Takasiivet ovet molemmilla sukupuolilla vaaleanharmaat, ja niissä on paitsi selvä diskaalitäplä, myös selkeä, tumma kaarijuova. Siipiväli koiraalla on 35-47 mm ja naaraalla 46-62 mm. Lepäävä perhonen pitää etummaista, hyvin karvaista raajapariaan ojennettuna eteenpäin ja siipiään kolmiomaisesti vartalon sivuilla.UK Moths Svenska fjärilar Täysikasvuisena 30-37 mm pitkiä toukkia tapaa huomattavasti aikuista perhosta yleisemmin. Nuori toukka on kirkkaan keltainen, keltaisten karvatupsujen peittämä ja selkäpuolella on neljä vaaleampaa karvatupsua. Myöhemmin selkäpuoli ja kylkien karvoitus muuttuu ensin ruskeammaksi ja lopulta lähes mustaksi. Toukan peräpäässä on oranssinpunaisten karvojen muodostama piikkimäinen tupsu.Kimmo Silvonen: toukka Calliteara pudibunda MHNT.CUT.2012.0.356.Male.Gières.jpg|♂ Calliteara pudibunda MHNT.CUT.2012.0.356 female Gières.jpg|♀ == Levinneisyys ja lentoaika == Villakarvajalan levinneisyys jatkuu Länsi-Euroopasta Keski-Aasian poikki Itä-AasiaanMarkku Savela Nationalnyckeln till Sverges flora och fauna. Fjärilar: Ädelspinnare–tofsspinnare Lepidoptera: Lasiocampidae–Lymantriidae. ISBN 978-91-88506-58-0 s. 440-442 Suomessa lajin yleisyys on vaihdellut suuresti. Nykyisin se on melko harvinainen ja sen levinneisyys painottuu itäiseen Etelä- Suomeen. Aikuiset perhoset lentävät touko-kesäkuussa.Perhoswiki Lajilta tunnetaan hyvin harvinainen toinen sukupolvi syys-lokakuussa. == Elinympäristö ja elintavat == Villakarvajalkaa voi tavata havumetsistä, lehtimetsistä ja puutarhoista. Lajina se on paikallinen ja toukkien elinympäristön ulkopuolelta sitä tapaa hyvin harvoin. Koiraat lentävät innokkaasti valojen luokse, mutta naaraita on valolle lentäneistä perhosista korkeintaan 5 %. Naaras munii noin 500 munaa 50-300 muna ryhminä. Toukat ovat yöaktiivisia ja elävät yleensä korkealla puissa, mutta pudonneita toukkia voi tavata maastakin. Uhattuna toukka kääriytyy rullalle. Toukat ovat täysikasvuisia syys-lokakuussa, ja ne koteloituvat maahan rakentamansa kotelokopan sisään. Kotelo talvehtii. == Ravintokasvi == Toukka elää pääasiassa koivuilla (Betula), mutta myös monilla muilla kasvilajeilla. == Lähteet == == Aiheesta muualla == * Suomen Perhoset: Villakarvajalka * Suomen perhostutkijain seura: villakarvajalka *Moths and Butterflies of Europe and North Africa * Bestimmungshilfe des Lepiforums * Vlindernet Luokka:Villakkaat
Matti Liimatainen

Matti Ensio Liimatainen (s. 9. elokuuta 1948 Vesanto) on suomalainen kestävyysjuoksija. Hän edusti Vesannon Urheilijoita vuoteen 1972, jonka jälkeen hän siirtyi edustamaan Mäntsälän Urheilijoita. Liimatainen sai sisäratojen Suomen-mestaruuskilpailuissa pronssia 3 000 metrillä vuonna 1969. Hän voitti nuorten Suomen mestaruuden 5 000 metrillä vuonna 1968. Samana vuonna Liimatainen teki 20-vuotiaiden Suomen ennätyksen 5 000 metrillä käsiajalla 14.26,2. Liimataisen ennätyksen rikkoi vuonna 1969 Lasse Virén. Liimatainen on työskennellyt hierojana Raahessa. == Lähteet == Luokka:Suomalaiset kestävyysjuoksijat Luokka:Vuonna 1948 syntyneet Luokka:Elävät henkilöt
Nenana-kompleksi

__NOTOC__ Nenana-kompleksi (Chindadn-kompleksi) oli kivikautinen Alaskan metsästyskulttuuri, joka oli joko Yhdysvaltain paleointiaanien aikalainen tai edeltäjä. Kulttuurin Chindadn-kärjet ovat pisaramaisia. Nenana-kompleksi ajoitetaan noin 11 000 radiohiilivuoden taakse, jopa 11800 radiohiilivuoden ikäiseksi. Nenana-kompleksin Chindadn-esineistöä on löydetty muun muassa seuraavista paikoista: Walker Road, Broken Mammoth, Dry Creek, Moose Creek ja Chugwater. Nenana-kompleksi liitetään monesti paleointiaaneihin, jotka ”perinteisen näkemyksen” mukaan asuttivat ensimmäisenä Amerikan. Nenana- kompleksin löydöissä ei ole mikroteriä toisin kuin Denali-kulttuurin löydöissä. Kulttuurin esineistö ei myöskään ole sama kuin varhaisimman kiistattomasti varmistetun paleointiaanien Clovisin kulttuurin esineistö, vaikka muistuttaakin tänä enemmän kuin Denali-kompleksin esineistö. == Lähteet == * === Viitteet === == Aiheesta muualla == * == Kirjallisuutta == * American Beginnings, West 1996 * F. Ted Goebel: The Nenana Complex and Clovis origins: comparative lithic analyses of the first new world paleoindian complexes, 1989 * R. G. Matson, Gary Coupland: The Prehistory of the Northwest Coast, Left Coast Press 2009 * N.A. Easton, G.R. MacKay, P.B. Young, P. Schnurr, D.R. Yesner: Nenana in Canada? Emergent Evidence of the Pleistocene Transition in Southeast Beringia from the Little John Site, Yukon Territory, Canada, Präsentation bei der Society for American Archaeology am 28. März 2008 in Vancouver Luokka:Paleointiaanit
Roberto Fernández Bonillo

Roberto Fernández Bonillo, yleensä vain Roberto (s. 5. huhtikuuta 1962 Betxí, Espanja) on espanjalainen entinen jalkapalloilija. Roberto oli pelipaikaltaan keskikenttäpelaaja, joka tunnettiin muun muassa kovasta työnteostaan kentällä sekä voimakkaasta laukauksestaan. Vuodesta 1981 eteenpäin hän edusti seuraavat 14 vuotta Valenciaa sekä Barcelonaa, ja yhteensä ammattilaisurallaan hän pelasi yli 700 virallista ottelua. Hän kuului Espanja maajoukkueeseen myös lähes kokonaisen vuosikymmenen ajan. Hän oli joukkueen mukana vuoden 1984 EM- kilpailuissa ja vuoden 1990 MM-kilpailuissa. == Seurajoukkueura == Roberto aloitti ammattilaisuransa vuonna 1979 Castellónista, jonne hän siirtyi naapuriseura Villarrealista. Kahden pelatun kauden jälkeen hän siirtyi saman maakunnan suurseura Valenciaan. Roberto teki kunnioitettavat 33 maalia ensimmäisten neljän kautensa aikana joukkueessa. Kauden 1985–1986 päätteeksi Valencia putosi maan pääsarjasta Primera Divisiónista. Kaudeksi 1986–1987 hän siirtyi yllättäen Barcelonaan ja pelasi ensimmäisellä kaudellaan yhteensä 40 ottelua, joissa hän teki 10 maalia. Yhden kauden tärkeimmistä maaleistaan hän teki rangaistuspotkusta kotiottelussa Real Madridia vastaan, joka päättyi lopulta barcenolaisseuran 2–1-voittoon. Pelattuaan Barcelonassa neljä kautta, yhteensä 144 ottelua ja 35 maalia, Roberto palasi takaisin Valenciaan. Kauden 1993–1994 hän vietti lähes kokonaan loukaantumisen takia sivussa. Vuonna 1995 hän teki paluunsa kasvattajaseuraansa Villarrealiin, joka pelasi maan toiseksi korkeimmalla sarjatasolla Segunda Divisiónissa. Joukkue onnistui nousemaan kaudeksi 1998–1999 Primera Divisióniin, mutta pelit jäivät kuitenkin toistaiseksi lyhyeen pääsarjassa, kun se ei onnistunut säilyttämään sarjapaikkaansa. Roberto päätti pelaajauransa vuonna 2001, ollessaan 39-vuotias. Hän pelasi uransa aikana yhteensä yli 700 ottelua, joissa syntyi vähän yli sata maalia. Vuonna 2004 hän siirtyi valmentamaan Valencian reservijoukkuetta. Myöhemmin valmentajaurallaan hän on toiminut alemman sarjatasojen joukkueiden peräsimissä. == Maajoukkueura == Roberto edusti Espanjan maajoukkuetta vuosien 1982–1991 välillä ja tänä aikana hänelle kertyi yhteensä 29 ottelua, joissa syntyi kaksi maalia. Hän edusti Espanjaa myös kaksissa arvokilpailuissa vuoden 1984 EM-kilpailuissa ja vuoden 1990 MM- kilpailuissa. == Saavutukset == *Barcelona **Cup-voittajien cup: 1988–1989 **Copa del Rey: 1987–1988, 1989–1990 == Aiheesta muualla == * Roberton pelaajauran tilastot BDFutbol-sivustolla * Roberton valmentajauran tilastot BDFutbol-sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1962 syntyneet Luokka:Elävät henkilöt
Vaihtomatto

Vaihtomatto on säännöllisesti vaihdettava kynnys- tai eteismatto, jonka tarkoituksena on pysäyttää kiinteistöihin sisään tulevaa likaa. Vaihtomattopalvelua tarjoava yritys omistaa matot ja käy säännöllisesti vaihtamassa maton puhtaaseen. Likaiset matot pesetetään yrityksen tai sen alihankkijan pesulassa. Tehtyjen tutkimusten mukaan vaihtomattojen käyttö säästää 44 % siivousajassa ja 14 % kiinteistönhoidon kokonaiskustannuksissa.http://www.etsa-europe.org/homefs.htm Vaihtomatto ei kuitenkaan poista siivoustarvetta, vaan pitää kiinteistön tilat puhtaampina niinä aikoina, kun siivousta ei aktiivisesti tehdä. Tämän vuoksi useat siivousliikkeet välittävät vaihtomattopalvelua osana palvelupakettiaan. == Erilaiset vaihtomattotyypit == Markkinoilla olevia vaihtomattoja on olemassa neljää eri tyyppiä, joiden ominaisuudet vaihtelevat suuresti toisiinsa nähden. Nämä tyypit ovat mikropuuvillamatot, supermatot, logomatot sekä nailonmatot. Merkittävin ero näissä matoissa on se, kuinka ne pysäyttävät erityyppistä likaa. == Mikropuuvillamatto == Mikropuuvillamatto on tarkoitettu ensisijaisesti pysäyttämään kosteaa likaa sekä kyllästyskäsiteltynä pölyä. Mikropuuvillamaton kosteuden pysäytyskyky perustuu puuvillaan, joka luonnonkuituna imee erinomaisesti kosteutta. Tekokuitujen tarkoituksena tässä mattotyypissä on parantaa maton kuivumista ja siten sen tehokasta kosteudenpysäytyskykyä. Pölynsidontakyvyn lisäksi kyllästyskäsittely parantaa kosteudenimentäkykyä. == Supermatto == Supermatolla tarkoitetaan mattotyyppiä, joka on erityisen hyvä pysäyttämään kiinteää likaa (hiekka, suola, sora). Oikeaan paikkaan asetettuna mattotyyppi on tehokas lianpysäyttäjä. Kostean lian ja pölyn pysäyttäjän mattotyyppi on kuitenkin keskitasoa. == Logomatto == Logomatolla tarkoitetaan nailonmattoa, johon voidaan tehdä asiakkaan haluama kuva tai teksti. Tätä mattoa käytetään pääsääntöisesti imagon kohottamiseen ja sen lianpysäytyskyky on usein toissijainen valintaperuste. == Nailonmatto == Nailonmatto on ehdottomasti yleisimmin Suomessa käytetty vaihtomattotyyppi. Sen suosio ei perustu niinkään vaihtomattotyypin hyviin lianpysäytyskykyihin, vaan mattotyypin edulliseen yksikköhintaan. Lianpysäytyskyvyltään se on enintään huonoa keskitasoa. ==Lähteet== * ===Viitteet=== Luokka:Matot
Estera Dobre

Estera Dobre (s. 10. helmikuuta 1987 Râmnicu Vâlcea) on romanialainen naispainija. Dobre on saavuttanut yhteensä viisi EM-hopeamitalia 48 ja 51 kilogramman painoluokista. Pekingin kesäolympialaisissa 2008 hän oli kymmenes sarjassa 48 kg. Tbilisin EM-kilpailuissa 2013 Dobre olisi saavuttanut 51 kilogramman luokassa hopeaa, mutta hän jäi kiinni dopingista, ja sai kahden vuoden kilpailukiellon. == Lähteet == * Profiili iat.uni-leipzig.de * Estera Dobre Biography and Olympic Results Olympics at Sports-Reference.com === Viitteet === Luokka:Romanialaiset naispainijat Luokka:Dopingrikkomuksesta tuomitut romanialaiset Luokka:Dopingrikkomuksesta tuomitut painijat Luokka:Vuonna 1987 syntyneet Luokka:Elävät henkilöt
Australaasiankanahaukat

Australaasiankanahaukat (Erythrotriorchis) on haukkojen heimoon kuuluva päiväpetolintusuku. Australaasiankanahaukkojen sukuun kuuluu Integrated Taxonomic Information System -järjestön (ITIS) ja BirdLife Suomen mukaan kaksi lajia. == Australaasiankanahaukkoihin kuuluvia lajeja == * Papuankanahaukka (Erythrotriorchis buergersi) * Australianhaukka (Erythrotriorchis radiatus). == Lähteet == *
Jekaterina Krasnova

Jekaterina Krasnova (s. 31. tammikuuta 1988) on venäläinen naispainija ja Euroopan mestari. Krasnova voitti sarjan 51 kg Euroopan mestaruuden Vilnassa 2009. Dortmundissa 2011, Belgradissa 2012 ja Tbilisissä 2013 hän voitti saman sarjan EM-pronssia. == Lähteet == * Profiili foldeak.com:in painitietokannassa Luokka:Venäläiset naispainijat Luokka:Vuonna 1988 syntyneet Luokka:Elävät henkilöt
Metropol Parasol

Metropol Parasol on puurakennus Sevillassa Espanjassa. Kuudesta päivänvarjon muotoisesta osasta koostuvalla rakennelmalla on korkeutta 28 metriä ja pinta- alaa yli 11 000 neliömetriä. Metropol Parasol on maailman suurimpia puurakennuksia. Metsäliiton Finnforest toimitti elementtejä rakennukseen. Rakennuksen pohjakerroksessa on arkeologinen museo. Katutasossa on kauppahalli, yläpuolista tilaa voi käyttää esimerkiksi tapahtumatorina. Kattotasanteella, puurakenteisen päivänvarjon alla, on ravintola ja kävelysilta, jolta avautuu näköala kaupungin ylle. ==Lähteet== Luokka:Sevillan rakennukset ja rakennelmat
Sveitsin kristillisdemokraattinen kansanpuolue

Sveitsin kristillisdemokraattinen kansanpuolue (, , , ) on sveitsiläinen kristillisdemokraattinen puolue, joka on perustettu vuonna 1912. Historiallisesti kristillisdemokraatit on ollut katolilainen konservatiivipuolue, mutta se on siirtynyt lähemmäs poliittista keskustaa. CVP perustettiin vuonna 1912 nimellä Sveitsin konservatiivipuolue edustamaan Sveitsin roomalaiskatolista väestöä ja sen etuja. Perinteisesti puolue on vastustanut vallan keskittämistä liittovaltion tasolle ja tukenut uskonnollisia arvoja yhteiskunnassa. CVP on myös kannattanut Sveitsin osallistumista kansainväliseen yhteistyöhön muun muassa kehitysavun kautta sekä Sveitsin YK- ja EU-jäsenyyttä. == Lähteet == == Aiheesta muualla == * Sveitsin kristillisdemokraattinen kansanpuolue Luokka:Euroopan kansanpuolueen jäsenpuolueet Luokka:Kristillisdemokraattiset puolueet Kristillisdemokraatit
Zillertalin Alpit

Zillertalin Alpit (, ) on Itäisiin Alppeihin kuuluva vuoristoalue Itävallan ja Italian rajalla. Vuoristoalueen korkein huippu on Hochfeiler (3 510 m). == Huippuja == * Hochfeiler (3 510 m) * Großer Möseler (3 486 m) * Olperer (3 480 m) * Turnerkamp (3 422 m) * Großer Löffler (3 382 m) * Fußstein (3 380 m) * Schwarzenstein (3 370 m) * Reichenspitze (3 305 m) * Großer Mörchner (3 287 m) * Zsigmondyspitze (3 085 m) Luokka:Alppien vuoristot Luokka:Italian ja Itävallan raja
Ludmila Cristea

Ludmila Cristea (s. 27. maaliskuuta 1986 Ştefan Vodă) on moldovalainen naispainija ja entinen judoka. Cristea osallistui vain 14-vuotiaana Sydneyn vuoden 2000 kesäolympialaisten judokilpailuihin. Naispainissa Cristea on saavuttanut EM-kilpailuista kolme hopeamitalia ja yhden pronssimitalin. Pekingin kesäolympialaisissa 2008 hän oli sarjan 55 kg kymmenes. == Lähteet == * Profiili foldeak.com:in painitietokannassa * Ludmila Cristea Biography and Olympic Results Sports Reference LLC. === Viitteet === Luokka:Moldovalaiset naispainijat Luokka:Moldovalaiset judokat Luokka:Vuonna 1986 syntyneet Luokka:Elävät henkilöt
Kustaa Kiipula

Kustaa Kiipula (16. huhtikuuta tai maaliskuuta 1847 Hattula – 11. kesäkuuta 1918 Janakkala) oli suomalainen maanviljelijä ja moninkertainen valtiopäivämies. Kiipulan vanhemmat olivat ratsutilallinen Kustaa Retulainen ja Ulla Kustaantytär. Kiipulasta tuli isäntä hänen vaimonsa Miina Kiipulan (k. 1936) kotitilalle Janakkalan Kiipulaan jo 21-vuotiaana. Hän perehtyi tilanhoitoon, uusiin viljelytapoihin ja karjatalouteen sekä pyrki parantamaan maatalouden työväestön oloja. Kiipulan tilasta muodostui tunnettu retkeilytila ja se sai kultamitalin vuoden 1906 Kuopion maatalousnäyttelyssä. Tilasta sai alkunsa myös Kiipulan koulutus- ja kuntoutuskeskus. Kustaa Kiipula oli yksi perustajia vuonna 1874 toimintansa aloittaneessa Etelä-Hämeen maatalousseurassa, samoin kuin Hämeen läänin maanviljelysseuran sihteeri vuodesta 1894 ja esimies vuodesta 1906. Kunnallisten luottamustoimien ohella hän oli Janakkalan tuomiokunnan edustaja talonpoikaissäädyssä valtiopäivillä 1885, 1888, 1891, 1894, 1897, 1899 ja 1900. Kiipulalle myönnettiin ansioistaan kunnallisneuvoksen arvo. ==Lähteet== Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1847 syntyneet Luokka:Vuonna 1918 kuolleet
Ortlesin Alpit

Ortlesin Alpit eli Ortlerin Alpit (, ) on Itä-Alppeihin kuuluva vuoristoalue Italian Trentino-Etelä-Tirolissa ja Lombardiassa sekä Sveitsin Graubündenissä. Vuoristoalueen korkein huippu on Ortler (3 905 m). == Huippuja == * Ortles / Ortler (3 905 m) * Gran Zebrù / Königspitze (3 857 m) * Monte Cevedale / Zufallspitze (3 774 m) * Monte Zebrù (3 735 m) * Palón della Mare (3 705 m) * Punta San Matteo (3 692 m) * Monte Vioz (3 645 m) * Punta Thurwieser / Thurwieserspitze (3 641 m) * Pizzo Tresero (3 602 m) * Cima Vertana / Vertainspitze (3 541 m) * Punta delle Bàite / Tuckettspitze (3 458 m) * Cima Venezia / Veneziaspitze (3 384 m) * Croda di Cengles / Tschenglser Hochwand (3 378 m) * Monte Confinale (3 370 m) * Monte Sobretta (3 296 m) * Piz Lad (2 882 m) == Lähteet == == Aiheesta muualla == Luokka:Alppien vuoristot
Nargis (näyttelijä)

Nargis Dutt (oik. Fatima Rashid; 1. kesäkuuta 1929 Kalkutta – 3. toukokuuta 1981 Bombay), tunnettiin nimellä Nargis, oli intialainen elokuvanäyttelijä. Häntä pidetään yhtenä parhaista näyttelijättäristä hindinkielisten elokuvien historiassa. Hän esiintyi lapsena vuoden 1935 elokuvassa Talashe Haq, mutta hänen näyttelijän uransa alkoi vuonna 1942 elokuvassa Tamanna. 1940-luvulta 1960-luvulle kestäneen uransa aikana Nargis näytteli monissa suosituissa ja kriitikoiden ylistämissä elokuvissa, usein vastanäyttelijänään Raj Kapoor. Yksi hänen tunnetuimmista rooleistaan oli vuoden 1957 elokuvassa Mother India, joka oli Oscar-ehdokkaana. Hän voitti roolistaan parhaan naispääosan Filmfare Awards -palkinnon. Intian valtio myönsi Nargisille ensimmäisenä elokuvanäyttelijänä Padma Shri -palkinnon vuonna 1958. Myöhemmin hän voitti parhaan naispääosan National Film Awards -palkinnon elokuvasta Raat Aur Din vuodelta 1967. == Yksityiselämä ja kuolema == Nargisilla oli pitkäaikainen suhde näyttelijä Raj Kapooriin, jonka kanssa hän näytteli elokuvissa Katkera rakkaus ja Shree 420. Kapoor oli naimisissa ja hänellä oli lapsia. Kun Kapoor kieltäytyi eroamasta vaimostaan, Nargis päätti heidän yhdeksän vuotta kestäneen suhteensa. Nargis meni naimisiin näyttelijä Sunil Duttin kanssa 11. maaliskuuta 1958. Heillä oli kolme lasta: näyttelijä Sanjay Dutt, Namrata Dutt ja poliitikko Priya Dutt. Nargis kuoli haimasyöpään 3. toukokuuta 1981. == Filmografia == * Talashe Haq (1935) * Tamanna (1942) * Taqdeer (1943) * Humayun (1945) * Bisvi Sadi (1945) * Nargis (1946) * Mehandi (1947) * Mela (1948) * Anokha Pyar (1948) * Anjuman (1948) * Aag (1948) * Roomal (1949) * Lahore (1949) * Darogaji (1949) * Barsaat (1949) * Andaz (1949) * Pyaar (1950) * Meena Bazaar (1950) * Khel (1950) * Jogan (1950) * Jan Pahchan (1950) * Chhoti Bhabbi (1950) * Babul (1950) * Aadhi Raat (1950) * Saagar (1951) * Pyar Ki Baaten (1951) * Hulchul (1951) * Deedar (1951) * Katkera rakkaus (Awāra, 1951) * Sheesha (1952) * Bewafaa (1952) * Ashiana (1952) * Anhonee (1952) * Amber (1952) * Shikast (1953) * Paapi (1953) * Dhoon (1953) * Aah (1953) * Angarey (1954) * Shree 420 (1955) * Jagte Raho (1956) * Chori Chori (1956) * Pardesi (1957) * Mother India (1957) * Lajwanti (1958) * Ghar Sansar (1958) * Adalat (1958) * Yaadein (1964) * Raat Aur Din (1967) == Palkinnot ja ehdokkuudet == * 1957: Parhaan naispääosan Filmfare Awards -palkinto – Mother India * 1958: Padma Shri Intian valtiolta * 1968: Parhaan naispääosan National Film Awards -palkinto – Raat Aur Din * 1969: Parhaan naispääosan Filmfare Awards -ehdokkuus – Raat Aur Din * 2001: ”Best Artists of the Millennium” Hero Hondalta ja Stardust-lehdeltä (Amitabh Bachchanin kanssa) == Lähteet == == Aiheesta muualla == * * * Luokka:Intialaiset näyttelijät Luokka:Vuonna 1929 syntyneet Luokka:Vuonna 1981 kuolleet
Kelopuu

Kelopuu on rap-artisti Huge L:n 1. huhtikuuta 2011 julkaistu studioalbumi. Huge L julkaisi albumin käyttäen nimeä Pohjolan Molli. Albumi julkaistiin CD:nä ja vinyylinä Monsp Recordsin kautta. Albumi debytoi Suomen virallisen listan sijalla 27. Levystä on myös julkaistu remiksattu versio joka kantaa nimeä Kelapuu Remix. Se julkaistiin 11. elokuuta 2011. == Kappaleet == === CD === # Tuupakit # Valoa kannossa # Puutoksinen # Ulkokuoreton # Soluihminen # Haliwoodin lehtiä # Liian puutunut # Melalkoholista (mukana Asa) # Ostakaaosta # Mustavalkoisena kukin # Tuuliviiri taipuu # Suojatiellä # Tähän maahan juurtuneena # Viimeinen nuotiolaulu === LP === # Valoa kannossa # Puutoksinen # Ulkokuoreton # Soluihminen # Haliwoodin lehtiä # Liian puutunut # Melankoholista (mukana Asa) # Ostakaaosta # Mustavalkoisena # Tuuliviiri taipuu # Suojatiellä # Tähän maahan juurtuneena # Viimeinen nuotiolaulu # Narsissa # Paperi rahaa # Maaliman vauhis # Mustavalko == Arvostelut == * Noise.fi: Noise.fi * Rumba: Rumba * Redrum-187: Redrum-187 * Tuoreet Platat: Tuoreet Platat == Lähteet == Luokka:Huge L:n albumit Luokka:Huge L:n tuottamat albumit Luokka:Vuoden 2011 albumit
Ennstalin Alpit

Ennstalin Alpit () on Itäisiin Alppeihin kuuluva vuoristoalue. Vuoristoalueen korkein huippu on Hochtor (2 639 m). Luokka:Alppien vuoristot
Rhys Murphy

Rhys Philip Elliott Murphy (s. 6. marraskuuta 1990) on englantilais- irlantilainen jalkapalloilija, joka pelaa Gillinghamissa Englannin Ykkösliigassa. Pelipaikaltaan hän on hyökkääjä. == Ura == === Seurajoukkueura === Hän pelasi Wimbledonin akatemiassa ennen siirtymistään Arsenaliin. Hän viimeisteli myös 17 maalia 21 ottelussa Arsenal Akatemia -joukkueelle kaudella 2006-2007. Murphy siirtyi Brentfordiin kolmen kuukauden lainasopimuksella 24. marraskuuta 2009. Hän siirtyi Gillinghamiin vuonna 2018. === Maajoukkueura === Murphy on esiintynyt Englannin ￼￼U-16- ja ￼￼U-17￼￼-maajoukkueissa. Hän pelasi myös finaalin yltäneessä Englannin joukkueessa vuoden 2009 alle 19-vuotiaiden EM-kisoissa. == Lähteet == Luokka:Englantilaiset jalkapalloilijat Luokka:Vuonna 1990 syntyneet Luokka:Elävät henkilöt
Melville

Melville voi tarkoittaa ainakin seuraavia: == Paikkoja == === Australiassa === * Melville, Perthin kaupunginosa === Kanadassa === * Melville, kaupunki Saskatchewanissa * Melville, Caledonin kaupunginosa, Ontariossa * The Melville, pilvenpiirtäjä Vancouverissa === Uudessa-Seelannissa === * Melville, Hamiltonin kaupunginosa === Yhdysvalloissa === * Melville, Louisiana * Melville, Montana * Melville, New York * Melville, Oregon * Melville, Rhode Island * Melville, Länsi-Virginia == Henkilöitä == * Herman Melville (1819–1891), yhdysvaltalainen kirjailija * Jean-Pierre Melville (1917–1973), ranskalainen elokuvaohjaaja * Kerry Reid, o.s. Melville (s. 1947), australialainen tennispelaaja * Lewis Melville, oik. Lewis Saul Benjamin (1874–1932), brittiläinen kirjailija ja elämäkerturi * Richard Melville eli Moby (s. 1965), yhdysvaltalainen elektronisen musiikin artisti * Tony Melville (s. 1952), brittiläis-suomalainen lehtori ja televisiotoimittaja. == Katso myös == * Melvillensaari
Lahden kauppahalli

Lahden kauppahalli on Lahden kauppatorin laidalla vuodesta 1927 toiminut kauppahalli. Lahden ensimmäinen kauppahalli toimi jo vuosina 1904–1907, kuitenkin eri paikassa. Nykyisessä paikassa torin ja Lanunaukion yhteydessä toimi ennen nykyistä kauppahallirakennusta yksikerroksinen kauppahalli vuosina 1923–1927. Se kuitenkin purettiin nykyisen nelikerroksisen rakennuksen tieltä. Lahden kauppahallin tuotevalikoima koostuu pääasiassa elintarvikkeista. Kauppahalliin on sisäänkäynnit torin puolelta Torikadulta ja Lanunaukion puolelta Rautatienkadulta. ==Lähteet== Matkailu-opas Luokka:Kauppahallit Kauppahalli Luokka:Lahden nähtävyydet
Fiona Button

Fiona Button on englantilainen näyttelijä. Button näytteli yhtä päähenkilöistä, Tess Robertsia, BBC:n draamasarjassa Lip Service, jota esitettiin kaksi tuotantokautta vuosina 2010–2012. Tätä ennen hänen huomattavin televisioroolinsa oli Lucy Bedfordin osa ITV:n draamasarjassa The Palace vuodelta 2008. Hän on myös vieraillut muun muassa sarjoissa Midsomerin murhat ja How Not to Live Your Life. Button opiskeli näyttelemistä Webber Douglas Academy of Dramatic Artissa. Valmistuttuaan hän on näytellyt teatterissa muun muassa Tom Stoppardin kirjoittamassa näytelmässä Rock ’n’ Roll’ Duke of York's Theatressa, Christopher Fryn kirjoittamassa näytelmässä Ring Round the Moon Playhouse Theatressa, Yukio Mishiman kirjoittamassa näytelmässä Madame de Sade Wyndham's Theatressa sekä Laura Waden kirjoittamassa näytelmässä Posh Royal Court Theatressa. == Lähteet == == Aiheesta muualla == * Luokka:Englantilaiset näyttelijät Luokka:Syntymävuosi puuttuu Luokka:Elävät henkilöt
Karavankit

Karavankit (, ) on Itä-Alppeihin kuuluva itä-länsisuuntainen vuoristoalue Itävallan ja Slovenian rajalla. Karavankkien korkein huippu on Hochstuhl eli Veliki Stol (2 236 m). == Huippuja == * Hochstuhl / Veliki Stol (2 236 m) * Mittagskogel / Kepa (2 143 m) * Petzen / Peca (2 113 m) * Golica / Kahlkogel (1 836 m) * Vrtača (2 180 m) * Košuta (2 133 m) * Veliki vrh v Košuti (2 088 m) * Begunjščica (2 063 m) * Košutica (1 968 m) * Dovška Baba (1 892 m) * Klek (1 754 m) Luokka:Alppien vuoristot Luokka:Itävallan ja Slovenian raja
Juliset Alpit

Juliset Alpit (, , , ) on Itä-Alppeihin kuuluva vuoristoalue, joka yltää Koillis-Italiasta Sloveniaan asti. Julisten Alppien korkein huippu, Triglav (2 864 m), on myös Slovenian korkein kohta. == Huippuja == * Triglav (2 864 m) * Jôf di Montasio / Montaž (2 755 m) * Škrlatica (2 740 m) * Mangart (2 679 m) * Jôf Fuart / Viš 2 666 m) * Jalovec (2 645 m) * Razor (2 601 m) * Kanin (2 582 m) * Kanjavec (2 568 m) * Prisojnik (2 546 m) * Prestreljenik (2 500 m) * Špik (2 472 m) * Tosc (2 275 m) * Krn (2 244 m) == Lähteet == == Aiheesta muualla == Luokka:Alppien vuoristot
Albulan Alpit

Albulan Alpit on Itäisiin Alppeihin kuuluva vuoristoalue itä-Sveitsissä. Albulan Alppien korkein huippu on Piz Kesch (3 418 m). == Huippuja == * Piz Kesch (3 422 m) * Piz Calderas (3 393 m) * Piz Julier (3 385 m) * Piz d'Err (3 381 m) * Piz Ela (3 340 m) * Piz Uertsch (3 273 m) * Piz Ot (3 251 m) * Piz Jenatsch (3 250 m) * Piz Vadret (3 226 m) * Piz Sarsura (3 178 m) * Corn da Tinizong (3 173 m) * Piz Lagrev (3 165 m) * Piz Mitgel (3 163 m) * Flüela Schwarzhorn (3 156 m) * Hoch Ducan (3 066 m) * Piz Forun (3 052 m) * Piz Arpschella (3 032 m) * Piz Grevasalvas (2 932 m) * Piz Lunghin (2 780 m) Luokka:Alppien vuoristot Luokka:Sveitsin vuoristot
Taskuvaras (täsmennyssivu)

Taskuvaras voi tarkoittaa ainakin seuraavia: * Taskuvaras, taskuvarkauksia harjoittava henkilö * Taskuvaras (Pickup on South Street), Samuel Fullerin ohjaama yhdysvaltalainen elokuva vuodelta 1953 * Taskuvaras (Pickpocket), Robert Bressonin ohjaama ranskalainen elokuva vuodelta 1959 * Taskuvaras (Monkey Trouble), Franco Amurrin ohjaama yhdysvaltalainen elokuva vuodelta 1994 * Taskuvaras, Anna Janssonin lastenkirja vuodelta 2011.
Elimeleh

Elimeleh Weissblum (1717–1787) oli ortodoksirabbi ja hasidismin oppi-isiä. Elimeleh tunnettiin elinaikanaan parantajana. Hänet on haudattu Puolaan Leżajskin (( eli Ližensk) pikkukaupunkiin, jonne vuosittain hänen kuolinpäivänsä tienoilla kerääntyy ortodoksijuutalaisia toiviomatkalle. Elimelehin uskotaan silloin palaavan maan päälle ja kuuntelevan ihmisten toiveita ja välittävän niitä taivaaseen.Pilvikki Kause, Puolalaiskaupunki vetää tuhansia juutalaisia toiviomatkalle, Helsingin Sanomat 2.4.2011 sivu B 3 ==Lähteet== Luokka:Rabbit Luokka:Vuonna 1717 syntyneet Luokka:Vuonna 1787 kuolleet
Leżajsk

Leżajsk, koko nimi Wolne Królewskie Miasto Leżajsk, on Kaakkois-Puolassa sijaitseva kaupunki, jossa asui vuoden 2019 arvion mukaan 13 799 asukasta. Vuodesta 1999 Ala-Karpatian voivodikuntaan kuuluneen kaupungin halki virtaa Jagodajoki. Leżajskissa on benediktiiniläisluostari ja Leżajsk-panimo. Vuosittain maaliskuussa kaupunkiin kerääntyy juutalaisia toiviomatkalaisia, jotka uskovat, että kaupunkiin haudattu 1700-luvun rabbi Elimeleh laskeutuu silloin maan päälle kuuntelemaan ihmisten toiveita. Kaupungissa on rautatieasema junalinjassa 68. == Kuvia== Kuva:Leżajsk,_wieża_zegarowa_i_ratusz.jpg|Leżajskin torni ja raatihuone Kuva:Leżajsk Klasztor.jpg|Leżajskin luostari ja kirkko Kuva:Leżajskm.jpg|Pappila Leżajskissa Kuva:Bazylikalezajsk.jpg|Kirkko ja luostari ==Lähteet== == Aiheesta muualla == * Leżajsk w dokumencie archiwalnym Luokka:Ala-Karpatian voivodikunnan kaupungit
San Giorgio Maggiore

San Giorgio Maggiore on yksi Venetsiaan kuuluvista saarista Pohjois-Italiassa. Se sijaitsee Venetsian laguunissa pääsaariryhmästä etelään, Giudeccan saaren itäpuolella. San Giorgio Maggiore sijaitsee lähes uintimatkan päässä Pyhän Markuksen torista, josta lähtee saarelle vaporettoja eli vesibusseja. Saarella sijaitsee Andrea Palladion suunnittelema San Giorgio Maggioren kirkko, jonka fasadi näkyy Pyhän Markuksen torille. == Galleria == Kuva:San Giorgio Maggiore (3501129372).jpg|San Giorgio Maggioren saari kuvattuna Pyhän Markuksen kellotornista. Kuva:SanGiorgioMaggiore2008.JPG|San Giorgio Maggioren kirkon fasadi. == Lähteet == == Aiheesta muualla == Luokka:Venetsian laguunin saaret
Gotthelm Klenberg

Gotthelm Gottfrid Klenberg (18. tammikuuta 1887 Turku – 6. helmikuuta 1973) oli suomalainen eläinlääkäri ja upseeri. Eläinlääkintäkenraalimajuriksi Klenberg ylennettiin vuonna 1952. Hänen poikansa amiraali Jan Klenberg on toiminut Suomen puolustusvoimien komentajana ja toinen poikansa Bo Klenberg merivoimien komentajana. == Sotilasura == Klenberg osallistui sisällissotaan valkoisten puolella. Talvisodassa hän oli IV armeijakunnan eläinlääkärinä.Talvisota, osa 4, s. 360. Hänet nimitettiin 31. lokakuuta 1940 eläinlääkintäosaston päälliköksi ja samalla puolustusvoimien ylieläinlääkäriksi, missä tehtävässä hän palveli aina 29. syyskuuta 1952 saakka.Puolustusvoimien huolto 1918–1986, s. 891, 893. Hän jäi eläkkeelle 18. tammikuuta 1952, ja hänet ylennettiin kenraalimajuriksi 4. kesäkuuta 1952. Hän oli Suomen ensimmäinen eläinlääkintäkenraalimajuri. == Lähteet == * Kuka kukin on 1954, s. 377. Projekt Runeberg. ===Viitteet=== Luokka:Suomalaiset kenraalit Luokka:Suomalaiset eläinlääkärit Luokka:Suomen sisällissodan valkoiset Luokka:Vuonna 1887 syntyneet Luokka:Vuonna 1973 kuolleet
Shindig

Shindig on brittiläinen 1960-luvun popmusiikkiin keskittyvä fanilehti. Se ilmestyi aiemmin joka toinen kuukausi, mutta harvensi sittemmin ilmestymistään neljään kertaan vuodessa. === Arvioita === Helsingin Sanomien Mikko Aaltosen arvion mukaan lehti lankeaa journalistiset periaatteet ohittavaan kirjoitteluun, joskin se on muuten ammattimaisesti tehty ja tyylikäs. ==Lähteet== Luokka:Brittiläiset musiikkilehdet
Cəlilabad

Cəlilabad () on kaupunki Azerbaidžanissa. Se sijaitsee Lenkoranin alangon pohjoisosassa 210 kilometriä Bakusta lounaaseen. Kaupunki on Cəlilabadin piirin keskus. Sen ohi kulkee Bakun ja Astaran välinen M3-valtatie. Asukkaita on 40 700 henkeä (vuonna 2010). Paikkakunnan aikaisempi nimi oli Astraxanbazar (ven. Астрахан-Базар, Astrahan-Bazar). Vuonna 1967 se nimettiin uudelleen kirjailija Cəlil Məmmədquluzadən mukaan. Cəlilabad on maatalousalueen keskus, jossa on lähinnä elintarviketeollisuutta. ==Lähteet== ==Aiheesta muualla== * Azerb.com: Celilabad (Jalilabad / Dzhalilabad) Luokka:Azerbaidžanin kaupungit Luokka:Cəlilabadin piirikunta
Tasa-arvo lain edessä

Tasa-arvo lain edessä tarkoittaa, että laki on sama kaikille.7., YK:n ihmisoikeuksien julistuksen 7. artiklan kuvaus, YK YK:n mukaan tämä on erityisen tärkeää vähemmistöille ja köyhille. Lakien ja tuomarien on siis kohdeltava kaikkia samalla tavoin riippumatta sukupuolesta, etnisyydestä, uskonnosta, sosio-ekonomisesta taustasta ja muusta vastaavasta. Tasa-arvo lain edessä kuuluu oikeusvaltion keskeisiin kulmakiviin. Käsite on klassisen liberalismin pääperiaatteita. ==Klassinen liberalismi== Klassinen liberalismi vaatii tasa-arvoa lain edessä, ei lopputulosten tasa-arvoa ("taloudellinen tasa-arvo" ym.).Chandran Kukathas, "Ethical Pluralism from a Classical Liberal Perspective," in The Many and the One: Religious and Secular Perspectives on Ethical Pluralism in the Modern World, ed. Richard Madsen and Tracy B. Strong, Ethikon Series in Comparative Ethics (Princeton, NJ: Princeton University Press, 2003), 61 (ISBN 0-691-09993-6). Klassinen liberalismi ei hyväksy ryhmäoikeuksien edistämistä yksilön oikeuksien kustannuksella.Mark Evans, ed., Edinburgh Companion to Contemporary Liberalism: Evidence and Experience (London: Routledge, 2001), 55 (ISBN 1-57958-339-3). ==Feminismi== Alkuperäinen naisasialiike vaati nimenomaan klassisen liberalismin hengessä tasa-arvoa lain edessä sukupuolesta riippumatta.Feminist Jurisprudence: Equal Rights or Neo- Paternalism?, Michael Weiss and Cathy Young, Policy Analysis No. 256, Cato Institute, June 19, 1996, pages 1-2 Vielä vuonna 1988 myöhempi korkeimman oikeuden tuomari Ruth Bader Ginsburg totesi: "Yleistykset siitä, millaisia miehet ja naiset ovat ... eivät voi ohjata minua luotettavasti tehtäessä päätöksiä tietyistä yksilöistä".Jeff Rosen, "The Book of Ruth," New Republic, August 2, 1993, p. 19. Esimerkiksi ACLUn naisten oikeuksien projektissa 1970-luvulla Ginsburg haastoi lait, jotka takasivat terveydenhoitoetuuksia virkamiesten vaimoille muttei virkanaisten miehille tai kielsivät naisia yksin pitämästä baaria. Sen sijaan jotkut radikaalifeministit ovat vaatineet laillisesta tasa-arvosta luopumista, koska heidän mielestään se ylläpitää heikompien ryhmien heikkoa asemaa. Martha Chamallas, "Feminist Constructions of Objectivity: Multiple Perspectives in Sexual and Racial Harassment Litigation," Texas Journal of Women and the Law 1 (1992): 95, 131, 125. Tämä liittyy keskusteluun positiivisesta syrjinnästä. ==Historia== Aikalaisekseen melko liberaalina pidetty Ateenan johtaja Perikles on ensimmäinen tunnettu käsitteen puolustaja. Kuuluisassa "Perikleen hautajaispuhessa" vuonna 431/430 eaa. hän sanoi: == Lähteet == Luokka:Klassinen liberalismi Luokka:Valtiosääntöoikeus Luokka:Ihmisoikeudet
Göytəpə

Göytəpə () on kaupunki Azerbaidžanin Cəlilabadin piirissä. Se sijaitsee Lenkoranin alangolla 12 kilometriä Cəlilabadista kaakkoon. Kaupungin kautta kulkee Bakun ja Astaran välinen M3-valtatie. Asukkaita on 14 600 henkeä (vuonna 2010). Paikkakunta on saanut alkunsa venäläisten vuonna 1840 perustamasta Prišibin kylästä. Myöhemmin siitä tuli taajama ja vuonna 1967 kaupunki. Nykyisen nimensä kaupunki sai vuonna 1992. ==Lähteet== ==Aiheesta muualla== * Azerb.com: Göytepe (Priship / Prishib) Luokka:Azerbaidžanin kaupungit Luokka:Cəlilabadin piirikunta
Masallı

Masallı () on kaupunki Azerbaidžanissa. Se sijaitsee Lenkoranin alangolla Viləşçayjoen varrella 232 kilometriä Bakusta lounaaseen. Kaupunki on Masallın piirin keskus. Sen kautta kulkee Bakusta Astaraan johtava M3-valtatie. Masallın rautatieasema sijaitsee 18 kilometrin päässä kaupungista. Asukkaita on 13 900 henkeä (vuonna 2010). Masallısta tuli kaupunki vuonna 1960. Se on maatalousalueen keskus, jossa on lähinnä elintarviketeollisuutta. Lähistöllä sijaitsee İstisun kivennäisvesikylpylä. ==Lähteet== ==Aiheesta muualla== * Azerb.com: Masalli (Masally) * Masallın piirin sivusto Luokka:Azerbaidžanin kaupungit Luokka:Masallın piirikunta
Salibandyliigan kausi 2010–2011

Salibandyliigan kausi 2010–2011 oli salibandyliigan 25. kausi. Miesten sarjan hallitsevana mestarina kauteen lähti helsinkiläinen SSV eli Salibandyseura Viikingit, joka voitti kauden päätteeksi viidennen perättäisen mestaruutensa. Runkosarjan voitti SC Classic Tampereelta. Luokka:Salibandyliigan kaudet Luokka:Salibandysarjojen kausi 2010–2011
Liman

Liman () on kaupunki Azerbaidžanin Lənkəranin piirissä. Se sijaitsee Kaspianmeren rannalla 12 kilometriä Lənkəranista pohjoiseen. Kaupungin kautta kulkee Bakun ja Astaran välinen rautatie sekä M3-valtatie. Asukkaita on 10 400 henkeä (vuonna 2010). Paikkakunta on saanut alkunsa vuonna 1921 perustetusta taajamasta, joka nimettiin vuonna 1924 Vladimir Leninin mukaan Port-Iljitšiksi (ven. Порт-Ильич). Vuonna 1971 siitä tuli kaupunki. Vuonna 1999 Port- Iljitšille annettiin uusi nimi Liman. Kaupungissa on kalatehdas. ==Lähteet== Luokka:Azerbaidžanin kaupungit Luokka:Lənkəranin piirikunta